tartuNLP/wikipedia-smugri-20251201 huggingface dataset:
Tiiu Argus

Tiiu Argus (kuni 1956 Tiiu Kirikal; 13. märts 1925 – 4. juuli 2013) oli eesti arhitekt.
Ta lõpetas 1944. aastal Tallinna 8. Gümnaasiumi ja 1950. aastal Tallinna Polütehnilise Instituudi ehitusteaduskonna arhitektuuri erialal.
1950. aastast töötas Eesti Projektis. 1980. aastal jäi ta pensionile, kuid kutsuti 1986. aastal seoses Tšornobõli katastroofiga tööle tagasi, et ta osaleks katastroofi eest evakueeritud Prõpjati elanike jaoks uue linna Slavutõtši planeerimisel.
Johannes Mitt

Johannes Mitt (25. jaanuar 1948 – 12. juuli 2013) oli eesti trompetist ja muusikapedagoog.
Ta õppis aastatel 1969–1973 Heino Elleri nimelises Tartu Muusikakoolis trompetit (August Metsa klassis).
Ta oli aastatel 1971–1995 Vanemuise teatri (juba õpingute ajal) trompetirühma kontsertmeister. Heino Elleri nimelises Tartu Muusikakoolis andis ta aastal 1984 tunde kohakaaslasena, kuid aastatel 1994–2011 töötas ta muusikakoolis põhikohaga, õpetades trompeti eriala, ansamblimängu, arranžeerimist ja puhkpillide õpetamise metoodikat ning ka džässilikku arranžeerimist ja improvisatsiooni. Aastatel 1998–2010 oli ta puhkpilliosakonna juhataja.
Peale põhitöö Elleri-koolis on ta juhtinud mitut muusikakollektiivi ja olnud nende dirigent, näiteks Põlva Sümfoniettorkestri, puhkpilliorkestri Forte, Tartu tuletõrjeühingu puhkpilliorkestri, Väägvere Pasunakoori, Senior Swingbandi jm. Ta oli mitmekülgne muusik, kuid tema süda kuulus džäss- ja svingmuusikale.
Cardiff City FC

Cardiff City Football Club on 1899. aastal Cardiffis asutatud Walesi jalgpalliklubi. See mängib Inglismaa jalgpalli esiliigas Championship.
Hooajal 2013–14 mängis Cardiff City esimest korda Inglismaa Premier League'is. Cardiffi esimene mäng Premier League'is toimus 18. augustil 2013 võõrsil ja lõppes 0:2 kaotusega West Ham Unitedile. Esimene kodumäng oli Manchester City vastu ja sellest tuli Walesi klubi esimene võit liigas (3:2), väravaid lõid Aron Gunnarsson ja Fraizer Campbell (2). Cardiff lõpetas hooaja 20. kohal ja langes liigast välja.
Hooajal 2017–18 saadi esiliigas teine koht ja tõusti teist korda Premier League'i. Ka seekordki ei suudetud kõrgliigasse püsima jääda, kui saadi 18. koht. 
Cardiff City FC on ainus klubi väljaspool Inglismaad, mis on FA Cupi võitnud.
Praegune koosseis.
"Seisuga 1. august 2019"
Erika Kirpu

Erika Kirpu (sündinud 22. juunil 1992 Moskvas) on Eesti epeevehkleja, Euroopa meister, maailmameister, olümpiavõitja. 
Ta lõpetas 2010. aastal Tartu Annelinna Gümnaasiumi ja 2014. aastal Tallinna Tehnikaülikooli sotsiaalteaduskonna õigusteaduse erialal.
Kirpu osales Eesti vehklejate naiskonnas, mis võitis 2013. aastal Zagrebis Euroopa meistrivõistlustel vehklemises kuldmedali. 2012. aastal võitis ta Legnanos Euroopa pronksi. 
Individuaalvõistlejana tuli Kirpu 2008. aastal Euroopa meistriks kadettide vanuseklassis. Juunioride seas võistles ta Euroopa ja maailmameistrivõistlustel. 
2009. aastal pälvis Kirpu Eesti parima noore sportlase preemia.
2013. aastal Eesti aasta parima võistkonna tunnustuse pälvinud Eesti epeenaiskonna liige.
2014. aastal Kaasanis toimunud maailmameistrivõistlustel võitis ta individuaalses võistluses pronksmedali ja naiskondlikus epees hõbeda. Sama aasta lõpus nimetati ta Eesti aasta parimaks naissportlaseks.
2015. aastal võitis ta Šveitsis toimunud Euroopa meistrivõistlustel naiskondlikus epees hõbemedali.
2021. aastal tuli ta Tokyo olümpiamängudel Eesti naiskonna koosseisus olümpiavõitjaks.
Isiklikku.
Tema isa oli vehkleja ja vehklemistreener Viktor Kirpu (1955–2018), ema on vehklemistreener Irina Satanenko (s. 26. mail 1963).
Alates 2016. aastast elab ja treenib ta Itaalias Milanos, on omandanud heal tasemel itaalia keele. Elukaaslane Enrico Garozzo alustas 2017 vene keele õpinguid.
Franklini maakond (Arkansas)

Franklini maakond ("Franklin County") on maakond USA-s Arkansase osariigis.
Maakonna halduskeskused on Ozark ja Charleston.
Maakonna pindala on 1605 km², millest 26 km² moodustab veepindala.
Elanike arv oli 2010. aasta rahvaloenduse järgi 18 125. Aastal 2000 oli elanike arv 17 771.
Ajalugu.
Franklini maakond moodustati 19. detsembril 1837. aastal Crawfordi maakonna osast. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Florida)

Franklini maakond ("Franklin County") on maakond USA-s Florida osariigis. 
Maakonna halduskeskus on Apalachicola ja suurim linn Eastpoint.
Maakonna pindala on 2687 km², millest 1277 km² moodustab veepindala.
Elanike arv oli 2010. aasta rahvaloenduse andmetel 11 549. Aastal 2000 oli elanike arv 11 057.
Ajalugu.
Franklini maakond moodustati 8. veebruaril 1832 Jacksoni maakonna osast. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Georgia)

Franklini maakond ("Franklin County") on maakond USA-s Georgia osariigis. 
Maakonna halduskeskus on Carnesville.
Maakonna pindala on 690 km², millest 8 km² moodustab veepindala.
Elanike arv oli 2010. aasta rahvaloenduse järgi 22 084. Aastal 2000 oli elanike arv 20 285.
Ajalugu.
Franklini maakond moodustati 25. veebruaril 1784. aastal 9. Georgia maakonnana. Maakond on saanud nime poliitiku, teadlase ja leiutaja Benjamin Franklini järgi.
Anatoomilis-terapeutiline keemiline kood veterinaarravimitele

Anatoomilis-terapeutiline keemiline kood veterinaarravimitele ehk veterinaar-ATC süsteem (lühidalt ATCvet-kood) on loomadel kasutatavate veterinaarravimite põhine statistiline identifikaator.
ATC-kood määratakse veterinaarravimile anatoomilis-terapeutilise keemilise klassifikatsiooni süsteemi põhimõtetest lähtuvalt.
Süstemaatika.
Iga veterinaarravim kodeeritakse viiel tasandil vastavalt selle keemilistele, farmakoloogilistele ja terapeutilistele omadustele ning nende toimele elundkondadele:
2. tasand.
2. tasand – terapeutiline tasand – tähistatakse kahe numbriga kusjuures enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 2. tasandi koodi ette täht Q, näiteks: 
3. tasand.
3. tasand – terapeutilis-farmakoloogiline tasand – tähistatakse ühe tähega ning enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 3. tasandi koodi ette täht Q, näiteks: 
4. tasand.
4. tasand – keemilis-terapeutilis-farmakoloogiline tasand – tähistatakse ühe tähega ja enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 3. tasandi koodi ette täht Q, näiteks: 
5. tasand.
5. tasand – ravimi tasand – tähistatakse kahe numbriga ja ATC-koodi ette lisatakse Q täht, näiteks:
Kehtivad juhised.
2013. aastal kehtis ""ATCvet Index 2013" 15. versioon".
Franklini maakond (Idaho)

Franklini maakond ("Franklin County") on maakond USA-s Idaho osariigis.
Maakonna halduskeskus ja suurim linn on Preston.
Maakonna pindala on 1731 km², millest 8 km² moodustab veepindala.
Elanike arv oli 2010. aasta rahvaloenduse järgi 12 786. Aastal 2000 oli elanike arv 11 329.
Ajalugu.
Franklini maakond moodustati 20. jaanuaril 1784. aastal Oneida maakonna osast. Maakond on saanud nime mormoonide juhi Franklin D. Richardsi järgi.
Starõje Bõgi

Bõgõ ehk Starõje Bõgi (vene keeles "Старые Быги", udmurdi keeles Быгы) on küla Šarkani rajoonis Udmurtias. Asub 55 kilomeetrit Iževskist kirde pool. 
Külas asuvad alg- ja põhikool, lasteaed, tervisekeskus, klubi, raamatukogu ja kolhoos Vostok.
7. augustil 2013 valiti Bõgõ Helsingis toimunud Soome-Ugri Rahvaste Noorte Assotsiatsiooni kogunemisel 2014. aasta soome-ugri kultuuripealinnaks.
Franklini maakond (Illinois)

Franklini maakond ("Franklin County") on maakond USA-s Illinoisi osariigi lõunaosas.
Maakonna halduskeskus on Benton ja suurim linn West Frankfort.
Maakonna pindala on 1117 km², millest 58 km² moodustab veepindala.
Elanike arv oli 2010. aasta rahvaloenduse järgi 39 561. Aastal 2000 oli elanike arv 39 018.
Ajalugu.
Franklini maakond moodustati 2. jaanuaril 1818. aastal Gallatini ja White'i maakonna osadest. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Indiana)

Franklini maakond ("Franklin County") on maakond USA-s Indiana osariigis.
Maakonna halduskeskus on Brookville.
Maakonna pindala on 1013 km², millest 17 km² moodustab veepindala.
Elanike arv oli 2010. aasta rahvaloenduse järgi 23 087. Aastal 2000 oli elanike arv 22 151.
Ajalugu.
Franklini maakond moodustati 27. novembril 1811. aastal Clarki, Dearborni ja Jeffersoni maakonna osadest. Maakond on saanud nime poliitiku, teadlase ja leiutaja Benjamin Franklini järgi.
Euroopa Teaduste ja Kunstide Akadeemia

Euroopa Teaduste ja Kunstide Akadeemia (ladina keeles "Academia Scientiarum et Artium Europaea") 
on sõltumatu Euroopa teadlaste ja kunstnike assotsiatsioon.
Akadeemia asutati 1990. aastal Austrias Salzburgis. Rajajateks loetakse Austria kardiokirurg Felix Ungerit, kardinal Franz Königit ja Saksa politoloog Nikolaus Lobkowiczit. Asutajaliikmeid oli kokku 69, põhiliselt Austriast ja Lõuna-Saksamaalt; üksikud ka mujalt, näiteks Poola ühiskonnategelane Jacek Woźniakowski ja Belgia ooperilavastaja Gerard Mortier.
Akadeemia president on Felix Unger. Nikolaus Lobkowicz on aupresident. Üks kolmest asepresidendist on Slovakkia Teaduste Akadeemia endine president Štefan Luby.
Struktuur ja liikmeskond.
Akadeemia liikmeskond on jaotatud seitsmesse klassi:
Akadeemia põhikirja järgi on kolm liikmestaatust: tegevliige ("ordentliche Mitglieder"), auliige ja assotsieerunud liige (sealhulgas juriidilised isikud).
Alma Mater Europaea.
AMEU – Alma Mater Europaea – on 2010. aastal Salzburgis Euroopa Teaduste ja Kunstide Akadeemia egiidi all rajatud rahvusvaheline ülikool.
Franklini maakond (Iowa)

Franklini maakond ("Franklin County") on maakond USA-s Iowa osariigis.
Maakonna halduskeskus on Hampton.
Maakonna pindala on 1510 km², millest 3 km² moodustab veepindala.
Elanike arv oli 2010. aasta rahvaloenduse järgi 10 680. Aastal 2000 oli elanike arv 10 704.
Ajalugu.
Franklini maakond moodustati 15. jaanuaril 1851 Chickasaw' maakonna osast. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Kansas)

Franklini maakond on maakond Ameerika Ühendriikides Kansase osariigi idaosas.
2010. aastal elas maakonnas 25 992 inimest. Maakonna keskus ja suurim linn on Ottawa (12 597 elanikku). Suuremad asulad on veel Wellsville (1631) ja Pomona (942).
Maakonna pindala on 1494 km².
Ajalugu.
Franklini maakond moodustati 30. augustil 1855. Maakond on saanud nime poliitiku, teadlase ja leiutaja Benjamin Franklini järgi.
Räsasjalad

Räsasjalad ehk x-jalad ("genua valga") on inimese jalad, mille põlved kaarduvad sissepoole, nii et püstiasendis moodustavad sääred X-tähe alumist osa meenutava nurga. 
Räsasjalgu võib põhjustada näiteks rahhiit.
Franklini vald

Franklini vald ("Franklin Parish") on 2. järgu haldusüksus (maakond) USA-s Louisiana osariigis.
Maakonna pindala on 1646 km², millest 31 km² moodustab veepindala.
Elanike arv oli 2010. aasta rahvaloenduse järgi 22 387. Aastal 2000 oli elanike arv 21 263.
Ajalugu.
Franklini vald moodustati 1843. aastal Carrolli, Catahoula, Madisoni ja Ouachita valla osadest. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Maine)

Franklini maakond ("Franklin County") on maakond USA-s Maine'i osariigis. Geograafilised koordinaadid on 
Maakonna halduskeskus ja suurim linn on Farmington.
Maakonna pindala on 4518 km², millest 120 km² moodustab veepindala.
Elanike arv oli 2010. aasta rahvaloenduse järgi 30 768. Aastal 2000 oli elanike arv 29 467.
Ajalugu.
Franklini maakond moodustati 9. mail 1838. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Massachusetts)

Franklini maakond ("Franklin County") on maakond USA-s Massachusettsi osariigis.
Maakonnal pole halduskeskust, suurim linn on Greenfield.
Maakonna pindala on 1877 km², millest 59 km² moodustab veepindala.
Elanike arv oli 2010. aasta rahvaloenduse järgi 71 372. Aastal 2000 oli elanike arv 71 535.
Ajalugu.
Franklini maakond moodustati 24. juunil 1811. aastal Hampshire'i maakonna osast. Maakond on saanud nime poliitiku, teadlase ja leiutaja Benjamin Franklini järgi.
1997. aastal hääletas maakonna valitsus (County Commission) iseenda likvideerimise poolt, kuna Uus-Inglismaa osariikides on maavalitsused traditsiooniliselt väikese võimuga ja tähtsaimaks kohalikuks omavalitsuseks on vallad ise. Sestpeale eksisteerib maakond ainult statistilise üksusena.
X-bosonid

 
X-bosonid on hüpoteetilised elementaarosakesed, mida postuleerivad Suur Ühendus, Georgi-Glashow' mudel ja mõned teised kontseptsioonid, mis ei mahu osakestefüüsika standardmudeli raamidesse. Koos Y-bosonitega moodustavad nad leptokvargid – leptonite ja kvarkide üksteiseks muundumist vahendavad kalibratsioonibosonid. Arvatakse, et need eksisteerisid Universumi väga varajases arengustaadiumis. Nende massi peetakse väga suureks. 
X-bosonite olemasolu ei ole seni eksperimentaalset kinnitust leidnud.
Nimekiri.
Kuus X-bosonit postuleerisid esimest korda Jogesh Pati ja Abdus Salam koos kuue Y-bosoniga SU(4)-mudelis, milles neljandaks värvilaenguks võeti leptonlaeng. Neil on täisarvuline spinn 
(0 või 1) ning elektrilaeng ja värvilaeng:
Jan Vertonghen

Jan Bert Lieve Vertonghen (sündinud 24. aprillil 1987 Sint-Niklaasis) on Belgia jalgpallur, kes mängib kaitsjana Portugali kõrgliiga klubis Lissaboni Benfica.
Aastatel 2012–2020 mängis ta Inglismaa Premier League'i klubis Tottenham Hotspur. Enne Tottenhami siirdumist mängis ta pikka aega Hollandi kõrgliiga klubis Ajaxis. 2012. aastal valiti ta Hollandi aasta jalgpalluriks.
2012. aasta juulis suundus ta 12 miljoni euro eest Tottenhami. Esimesel hooajal Inglismaa kõrgliigas lõi ta 34 mängus kokku neli väravat ning valiti kõrgliiga hooaja sümboolsesse koosseisu. 
Hooajal 2017–2018 valiti ta Tottenhami aasta mängijaks ning valiti lisaks Inglismaa kõrgliiga hooaja sümboolsesse koosseisu.
2020. aasta augustis sõlmis ta kolmeaastase lepingu Lissaboni Benficaga.
Koondisekarjäär.
2007. aasta kuulus ta Belgia noortekoondisse Euroopa alla 21-aastaste meistrivõistlustel.
Debüüdi Belgia rahvuskoondises tegi Vertonghen 2. juunil 2007 mängus Portugali vastu. Esimese värava Belgia koondise särgis lõi ta 12. augustil 2009 sõprusmängus Tšehhi vastu.
2008. aasta suveolümpiamängude jalgpalliturniiril kuulus ta Belgia koondisse. Belgia sai turniiril neljanda koha.
2014. aasta maailmameistrivõistluste viimases alagrupimängus lõi ta värava Lõuna-Korea vastu.
Vertonghen kuulus Belgia koondisse ka 2016. aasta Euroopa meistrivõistlustel.
2018. aasta maailmameistrivõistluste kaheksandikfinaalis lõi ta värava Jaapani vastu.
XL

XL (inglise väljendist "extra large" 'ekstra suur') on rahvusvaheline rõivasuurus, millele vastavad järgmised mõõdud ja suurused:
XMM-Newton

XMM-Newton (XMM tähendab "X-ray Multi Mirror" 'mitmikröntgenpeegel') on ESA kosmose-röntgenobservatoorium, Maa tehiskaaslane. 
See saadeti 10. detsembril 1999 kanderaketi Ariane 5G abil Guyana Kosmosekeskusest ekstsentrilisele elliptilisele Maa-lähedasele orbiidile. Praegusel korrigeeritud orbiidil on perigee Maast 15 415 km kaugusel ja apogee 105 665 km kaugusel. Observatooriumi oli ette nähtud töös hoida 2014. aasta lõpuni. 
Tehiskaaslase pikkus on 11 meetrit ja mass 4 tonni. Tegu on ESA seni suurima teadussatelliidiga. 
XMM-Newtoni ülesanne on otsida kosmosest röntgenikiirguse allikaid, sealhulgas supernoovade jäänuseid, neutrontähti, pulsareid ja kvasareid.
Observatooriumis on kolm paralleelset röntgenteleskoopi (Wolter). Nendega suudetakse avastada ka väga nõrka röntgenikiirgust. Seal on kolm korraga töötavat pooljuhtdetektorit, kaks spektromeetrit, millega saab registreerida kiirgust energiavahemikus 0,35–2,5 keV, ning esimest korda ka optiline teleskoop.
Aastal 2007 avaldas ESA XMM-Newtoni andmete põhjal seni suurima kosmiliste röntgenikiirgusallikate kataloogi "2XMM", milles on loetletud 247 000 allikat ning mis katab 1% taevast.
Kristogramm

Kristogramm ehk Kristuse monogramm (ladina keeles "Monogramma Christi") on Kristuse üks sümboleid varakristlikus kunstis, monogramm või tähekombinatsioon, mis on moodustatud lühendina Kristuse nime esimestest tähtedest. Kristogramm on varaseim kristlik embleem, sest vanimad neist olid kasutusel juba enne risti.
Peamised kristogrammid.
ΧΡ.
Levinuim kristogramm on nn Constantinuse rist ehk hii-roo (☧) märk, moodustatud Kristuse nime χριστός kahest esitähest hii (Χ) ja roo (Ρ). See märk oli Constantinus Suure labarumil alates 312. aastast ja esineb juba 4. sajandil Constantinuse müntidel ja varakristlikus kunstis.
IX ja ΙΗ.
Sarnased, kuid harvem esinevad vormid on IX nime Ἰησοῦς (ὁ) Χριστός, 'Jeesus Kristus' esitähtedest ja ΙΗ nime ΙΗΣΟΥΣ 'JEESUS' esitähtedest.
INRI.
INRI on lühend, mis evangeeliumi järgi kirjutati Kristuse ristile kinnitatud tahvlile ja mis on ladinakeelse väljendi IESVS·NAZARENVS·REX·IVDÆORVM (Jesus Nazarenus, Rex Judaeorum - "Jeesus Naatsaretist, juutide kuningas") esitähed.
ΙΧΘΥΣ.
ΙΧΘΥΣ (kreeka keeles "ichthys" 'kala') on akrostihhon kreekakeelsest fraasist "Jeesus Kristus, Jumala poeg, Päästja"
ICXC.
ICXC on akronüüm Jeesus Kristuse kreekakeelse nime ΙΗΣΟΥΣ ΧΡΙΣΤΟΣ esimestest ja viimastest tähtedest nii, et kreeka sigma on asendatud ladina kirjast laenatud C-vormiga. See akronüüm koos horisontaalsete lühendimärkidega tähepaaride kohal esineb õigeusu ikoonidel.
IHS.
IHS on ladinakeelne vorm Jeesuse nime ΙΗΣΟΥΣ kahest esimesest ja viimasest tähest ΙΗΣ (ioota-eeta-sigma).
Chuck Schumer

Charles Ellis Schumer (sündinud 23. novembril 1950 Brooklynis New Yorgis) on Ameerika Ühendriikide poliitik, Demokraatliku partei liige. Ta on senati liige aastast 1999. 
16. novembril 2016 valiti Schumer senati vähemuse juhiks (senatis opositsioonis olevate demokraatide fraktsiooni esimeheks).
Ernest Hollings

Ernest Frederick Hollings (1. jaanuar 1922 Charleston, Lõuna-Carolina – 6. aprill 2019) oli Ameerika Ühendriikide poliitik, Demokraatliku partei liige. Ta oli senati demokraatide liider aastail 1966–2005. 
Ta oli aastatel 1959–1963 Lõuna-Carolina kuberner. Enne seda oli ta asekuberner.
Orrin Hatch

Orrin Grant Hatch (22. märts 1934 Pittsburgh – 23. aprill 2022) oli Ameerika Ühendriikide poliitik, Vabariikliku partei liige. Ta oli senati liige alates 1977. aastast 3. jaanuarini 2019. Ta oli alates 2015. aasta jaanuarist kuni jaanuarini 2019 senati president "pro tempore".
Oliver Twist

"Oliver Twist" (inglise keeles alapealkirjaga "The Parish Boy's Progress") on inglise kirjaniku Charles Dickensi teine romaan, mille esmakordselt avaldas Richard Bentley 1838. aastal.
Raamatu peategelane on orb Oliver Twist, kes elab rasket elu vaeslaste varjupaigas, kust saadetakse üleastumise pärast surnumatja abiliseks. Ta satub sekeldustesse ja põgeneb Londonisse, kus kohtub vargapoiste jõugu juhiga. Teadmata midagi nende seadusrikkumistest, juhatatakse Oliver varaste õpetaja Fagini juurde.
Dickens kujutas "Oliver Twistis" kurjategijate elu ilma romantikata. Raamat paljastas paljude orbude jõhkrat kohtlemist Londonis, kutsudes esile rahvusvahelise reaktsiooni. Alapealkiri "The Parish Boy's Progress" viitab John Bunyani teosele "Palveränduri teekond" ja 18. sajandi karikaturisti William Hogarthi gravüürisarjadele "A Rake's Progress" ja "A Harlot's Progress."
Raamatu põhjal on tehtud mitu filmi ja arvukalt teatrilavastusi. Eesti keeles on see ilmunud Hans Freimanni (1927), Koidu Reimi (1964) ja Jana Linnarti tõlkes (2001, adapteeritud versioon).
Ilkka Hanski

Ilkka Aulis Hanski (14. veebruar 1953 – 10. mai 2016) oli soome ökoloog.
Ta oli Helsingi Ülikooli metapopulatsioonide uurimisrühma juht.
Teadus.
Ilkka Hanski tegi väljapaistvaid uurimusi bioloogilise mitmekesisuse ehk elurikkuse ja eriti metapopulatsiooni bioloogia aladel. Paljud tema metapopulatsioonide bioloogia uurimused olid aluseks elurikkuse ja maastike kaitse korraldamisele. Hanski ühendas ökoloogilised, molekulaarsed, matemaatilised ja teoreetilised lähenemised ühe uurimisküsimuse ümber.
XS

XS (inglise väljendist "extra small" 'ekstra väike') on rahvusvaheline rõivasuurus, millele vastavad järgmised mõõdud ja suurused:
XXS

XXS (inglise väljendist "extra extra small" 'ekstra ekstra väike') on rahvusvaheline rõivasuurus, millele vastavad järgmised mõõdud ja suurused:
Henrik Meinander

Carl Henrik Meinander (sündinud 19. mail 1960 Helsingis) on soomerootsi ajaloolane.
Ta on Helsingi Ülikooli ajalooprofessor. Teadlasena on ta uurinud Põhjamaade (eelkõige Soome) ja Šotimaa ajalugu. Lisaks on tal uurimusi sotsioloogia ja kunstiajaloo alal.
Xai-Xai

Xai-Xai [šai-šai] (1928. aastani "Chai-Chai"; 1928–1975 João Belo auks "Vila de João Belo" ehk "João Belo" ehk "Vila João Belo") on linn Mosambiigi lõunaosas, Limpopo jõe suudme juures India ookeani ääres, Gaza provintsi ja Xai-Xai ringkonna halduskeskus.
2007. aasta rahvaloenduse järgi oli elanike arv 116 343.
Linnas on india pähklite töötlemise tehas sadam ja lennujaam. 
Kesklinnast 10 km kaugusel on Xai-Xai rand, mis on turismisihtkoht. 
Xai-Xai on katoliku kiriku Xai-Xai piiskopkonna keskus. 
Veebruaris 2000 sai linn Limpopo üleujutuse (2000. aasta Mosambiigi üleujutus) tõttu tugevalt kannatada.
João Belo

João Belo (27. september 1878 Leiria – 3. jaanuar 1928 Lissabon) oli Portugali sõjaväelane, koloniaalametnik ja poliitik.
Aastatel 1895–1925 tegutses ta Mosambiigis. Juulis 1926 nimetati ta asumaade ministriks. 
Xai-Xai linn kandis 1928–1975 tema nime.
Catherine Césarsky

Catherine Jeanne Césarsky (sündinud 24. veebruaril 1943 Ambrazacis Prantsusmaal) on prantsuse astronoom, mitme teaduste akadeemia liige.
Ta on tuntud oma teadusuuringutega nüüdisaegse astrofüüsika mitmes keskses valdkonnas. Teaduskarjääri esimeses pooles on ta uurinud kosmilise kiirguse levimist ja koostist. Teises pooles on tal olulisi saavutusi infrapunaastronoomias.
Haridus- ja töökäik.
Césarsky sündis Prantsusmaal, elas ja lõpetas ülikooli Argentinas, kaitses doktoriväitekirja 1971. aastal Ameerika Ühendriikides Harvardi Ülikoolis ning töötas seejärel California Tehnoloogiainstituudis. Aastal 1974 jätkus Césarsky karjäär juba Prantsusmaal.
Aastatel 1999–2007 oli ta Euroopa Lõunaobservatooriumi direktor. Järgnevatel aastatel juhtis ta presidendina Rahvusvaheline Astronoomiauniooni tööd (2006–2009).
Laekvere mõis

Laekvere mõis (saksa keeles "Ladigfer, Laydickfer") oli Moora mõisa kõrvalmõis Simuna kihelkonnas, tänapäeva Laekvere aleviku lähedal Vinni vallas Lääne-Viru maakonnas.
Ajalugu.
Laekvere mõisat ("Ladigfer, Laydickfer") on esmamainitud 1547. aastal. Mõis asutati Laekvere külast umbes ühe kilomeetri kaugusel Laekvere–Paasvere tee lähedusse. Laekvere mõisa maadega piirnesid Paasvere, Moora, Rahkla ja Muuga mõisa maad. Laekvere mõis oli üks väiksemaid.
Laekvere mõis ja küla kuulusid algselt Dückerite suguvõsale, mõis oli Johan Dückeri pärusmõis, pärast viimase surma kuulus see tema pärijatele. Aastatel 1636–1652 olid mõisa omanikeks Reinhold ja Hans Dreyer 1653. aastal müüs Määri mõisa omanik Hans Dreyer Laekvere/Layssveri mõisa ja küla ning Heddelli küla Georg von Stahlenile (Staal). 17. sajandi viimasel veerandil läksid Laekvere mõisa maad võlgade tõttu võlausaldajate kätte. Peamised olid Gideon von Focki ja Hermann von Rosenbachi immissioonid. 1710. aastal päris mõisa Hans Heinrich von Fock. Aastatel 1710–1746, oli mõisa omanik Heinrich von Schaneberg, kes oli ühtlasi ka Vahastu ja Mündi mõisa omanik.
1744. aastal ostis mõisa Michael Hahn, kelle lesk Juliane Brütten on mõisa omanikuna märgitud aastatel 1750, 1765, 1774. Tema surma järl päris mõisa tema poeg insenerkapten Ernst von Hahn (1737–1809), keda on omanikuna märgitud 1782. aastal. E. von Hahni surma järel päris mõisa tema lesk, Palamuse koguduse pastori Christian Bernhard Oldekopi tütar Hedwig Helene von Hahn. 1843. aastal päris mõisa eelmiste poeg Wilhelm August von Hahn, kelle lesk Helene Sophie Charlotte von Hahni (sünd Uexküll-Güldenband) müüs Laekvere mõisa Johannes Stähleyle 1876. aastal.
1888. aastal ostis mõisa 26 000 hõberubla eest pärilik aukodanik Arthur Bosse, kes kinkis selle 1891. aastal oma pojale Arthur Bossele.
1892. aastal omandas mõisa 30 000 rubla eest parun Woldemar Karl Otto Alexander von Stackelberg ning sellest ajast alates kuni 1919. aasta maareformini oli Laekvere mõis Moora mõisa kõrval- ehk karjamõis. 1900. aastal kinkis Woldemar Karl Otto Alexander von Stackelberg Laekvere mõisa oma pojale Otto Friedrich von Stackelbergile († 17.07.1909). 1913. aastal O. F. von Stackelbergi pärijate vahelisel kokkuleppel päris Laekvere mõisa 29 842 rubla eest vabahärra Heinrich von Stackelberg (1869–1933). 1914. aastal eraldati Moora ja Lõusa mõisaste küljest osa Kolkjärvest ja liideti Laekverega (279 tessatiini). Laekverest eraldati 42 tessatiini ja liideti Heinrich Alexander von Stackelbergile kuuluva Ädara poolmõisaga (Eddara).
Jean Bourgain

Jean Bourgain (28. veebruar 1954 Oostende – 22. detsember 2018 Bonheiden, Belgia) oli Belgia matemaatik, Fieldsi medali kavaler ja matemaatikaalase läbimurde auhinna laureaat.
Bourgain sai 1977. aastal Brüsseli Vabast Ülikoolist doktorikraadi. Habiliteerus 1979. aastal ja kaks aastat hiljem valiti sama ülikooli matemaatikaprofessoriks.
1985. aastast jätkus Bourgaini teaduskarjäär korraga kahel mandril: Ameerikas Illinoisi Ülikoolis Urbana-Champaignis (1985–2006) ja Euroopas Pariisi lähistel asuvas uurimisinstituudis Institut des hautes études scientifiques (1985–1995). Bourgain oli aastatel 1985–1995 Institut des Hautes Études Scientifiquesi ja alates 1994. aastast Princetonis asuva Institute for Advanced Study professor. Tema peamised uurimisvaldkonnad olid matemaatiline analüüs, Banachi ruumide geomeetria, harmooniline analüüs, arvuteooria ja kombinatoorika. Tema poolt on uurimusi ka mittelineaarsete diferentsiaalvõrrandite alal.
Tunnustus.
Valitud teadusakadeemiate liikmeks.
Ta oli valitud ka Belgia Flaami Kuningliku Teaduste ja Kunstide Akadeemia liikmeks
Ṣàngó

Ṣàngó (portugalipäraselt Xangô, hispaaniapäraselt Changó, inglispäraselt Shango, prantsuspäraselt Shangô) on joruba usundis ja sellel põhinevates afroameerika usundites jumal ("Òrìşà"). Ta on taevaisa, äikesejumal ja jorubate esivanem. Kariibi mere piirkonna "santería" usundis on ta peafiguur, kes esindab Lääne-Aafrika ojosid.
Christian Hieronymus Justus Schlegel

Christian Hieronymus Justus Schlegel (ukj 20. detsember 1757 Jena – 28. oktoober 1842 Peterburi Venemaa keisririik) oli saksa literaat ja estofiil.
Elulugu.
Christian Hieronymus Justus Schlegel õppis Jena linnakoolis, Weimari gümnaasiumis ja aastatel 1775–1779 Jena ülikoolis teoloogiat ja pärast selle lõpetamist töötas koduõpetajana, 1780. aastal perekond von Roseni juures, Hans Heinrich von Roseni Karinu mõisas ja Georg Wilhelm von Schwengelmile kuulunud Valkla mõisas ja Jäneda mõisas. 
Aastatel 1782 (1783) – 1795 (1796) töötas Valgevenes Mogiljovis saksa luteri usu kiriku koguduses. 1795 (1796). aastal loobus vaimuliku ametist ja siirdus Peterburi, kus töötas Peterburis postiametnikuna 1796. aastast ja tegeles eriülesannetega välismaise posti alal. Teenis välja aukraadi Tõeline riiginõunik (1832) ja sai aumärgi 45-aastase laitmatu teenistuse eest.
Elu jooksul kogetud reisimuljetest koostas ta kümneköitelise teose “Reisen in mehrere Russische Gouvernments…”, milles reisimuljed Eestimaa kohta on koondatud teose 5. köitesse. Teosest on andmeid eesti talupoegade elust-olust 18. ja 19. sajandil Eestis:
Eestlaste toitu iseloomustas Schlegel järgmiselt:
Isiklikku.
Jänedal koduõpetajana töötades tutvus ta Ambla kiriku koguduse õpetaja Anton Heinrich Lücke kasutütre Helene Elonore Pauckeriga (1763–1840), kellega 1783. aastal abiellus. H.E Pauckeri isa Johann Christoph Paucker, oli Järva-Jaani Ristija Johannese koguduse õpetaja ja vend Heinrich Johann Paucker oli Nissi- ja Simuna Siimona ja Juuda koguduse õpetaja.
Kissa (Simuna)

Kissa oli küla Simuna kihelkonnas Määri ja Sirevere vahel.
1786. aastal asutati sinna külakool.
Kui Sireverest Avanduse-Rahkla teelõigule minna, jääb Kissa paremale. Kissa külast pärit Ester Laos on kirjutanud romaani "Õhtuks
koju", mille tegevus toimub küla ja ümbruskonna ainetel 1980. aastatel.
19. septembril 1944 süütasid küla ülelendavad Vene lennukid.
Mariküla (Simuna)

Mariküla oli küla Simuna kihelkonnas Vassivere ja Venevere vahel.
1977 liideti Laekvere külanõukogus 34 asulat sh. Mariküla.
Savilepa

Savilõpe või ka Savilepa (18. sajandi kaartidel "Sawwilep") oli küla Simuna kihelkonnas Luusika ja Venevere vahel.
1977 liideti Laekvere külanõukogus 34 asulat sealhulgas Savilõpe.
Villem Normann

Villem Normann (sünnijärgne nimi Wilhelm Normann; 1812–1906) oli eesti haridustegelane ja Simuna kihelkonnakooli juhataja ning tõlkija.
Elulugu.
Villem Normann sündis Põlula mõisavalitseja Jakob Normanni pojana. Ta õppis Rakvere alg- ja kreiskoolis, mille lõpetamise järel töötas isa juures. 20-aastase noormehena asus ta Simuna kihelkonda kogudusse Simuna Siimona ja Juuda kiriku köstriks. 1832. aastal asutas ta oma majas väikese kooli, mille 1835. aastal muutis Simuna kihelkonnakooliks, mis töötas pidevalt 52 aastat ja milles ta kösterkooliõpetaja ametit pidas ühtejärge 60 aastat. 
Lisaks õpetajatööle, koostas V. Normann ka kooliraamatuid ning tegeles ka tõlkimisega, ta tõlkis üle 30 vaimuliku raamatu, peamiselt tõlkeid saksa keelest. V. Normann asutas Simunas ka segakoori ja meeskoori (1882).
Villem Normann suri Simunas ja maeti Simuna kirikuaeda. 
Isiklikku.
Villem Normanni vend oli orelimeister Gustav Normann (1821–1893).
Laurissaare

Laurissaare (kaartidel "Laurisaar") oli küla Tartumaa Torma kihelkonna, hilisema Avinurme kihelkonna põhjaosas Kaasiksaarest idas endise Regisaare (18. sajandi kaartidel "Raggisaar") küla lähedal.
Küla liideti 1977. aastal Paadenurmega
Noavere

Noavere (kaartidel "Nawerre") oli küla Simuna kihelkonna põhjaosas Muuga mõisast edelas.
Mõisahärra Peter Gustav von Uexküll-Güldenbandt ehitas Muuga–Noavere külla 1839. aastal koolimaja.
1949. aastal asutati külas kolhoos "Tõusev Võit".
Noavere külas oli 1956. aastal asutatud raamatukogu, mis alates 1987. aastast asub Muuga keskuses.
1977. aastal liideti Noavere küla Muuga külaga.
Rebuoja

Rebuoja küla (vanadel kaartidel "Raboja") Simuna kihelkonnas võis olla 18. sajandil hilisema samanimelise kõrtsi ja Kolgissoo küla kohal.
Rebuoja kõrts paiknes Tammiku ja Hirla küla vahelise tee ääres. Koht on saanud nime samanimelise oja järgi, mis suubus Tammiku järve.
Xánthi

 
Xánthi (kreeka keeles Ξάνθη, türgi keeles İskeçe, bulgaaria keeles Скеча) on linn Kreekas Ida-Makedoonia ja Traakia piirkonnas Lääne-Traakias, Xánthi maakonna ja Xánthi valla keskus. Xánthi asula kuulub Xánthi vallaüksuse Xánthi vallakogukonda. 
Elanike arv on 56 122 (2011. aasta rahvaloendus). 
Xánthi on õigeusu kiriku Xánthi piiskopkonna keskus. 
Xánthi on tubakakaubanduse ja -töötlemise keskus. Seal on tekstiili- ja kunstainetööstuse ettevõtted ning suhkruvabrik.
Xánthi vallakogukond

Xánthi vallakogukond (kreeka κοινότητα Ξάνθης) on vallakogukond Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuse Xánthi vallas Xánthi vallaüksuses. 
Elanike arv on 56 151 (2011. aasta rahvaloendus). 
Selles on 3 asulat (elanike arvud 2011. aasta rahvaloenduse järgi):
André Schürrle

André Horst Schürrle (sündinud 6. novembril 1990 Ludwigshafen am Rheinis) on endine Saksamaa jalgpallur, kes mängis mitmes Saksamaa, Inglismaa ja Venemaa klubis ning Saksamaa jalgpallikoondises ründajana.
Augustis 2009 tegi Schürrle tegi debüüdi Saksamaa Bundesligas klubi 1. FSV Mainz 05 koosseisus. 2011. aastal kolis Schürrle Leverkuseni Bayerisse, sõlmides klubiga lepingu viieks aastaks.
25. juunil 2013 teatas Londoni Chelsea Schürrle ostmisest. Inglismaa Premier League'is mängis Schürrle poolteist aastat enne üleminekut Wolfsburgi. 2016. aastal liitus ta Dortmundi Borussiaga. Hooajal 2018–2019 mängis ta Dortmundi Borussiast laenul Fulhamis ja hooajal 2019–2020 Moskva Spartakis.
Koondisekarjäär.
Debüüdi Saksamaa rahvuskoondises tegi Schürrle 17. novembril 2010 sõprusmängus Rootsi vastu. Samas mängus tegi oma debüüdi ka Mario Götze. Schürrle ja Götze oli esimesed Saksamaa rahvuskoondislased, kes olid sündinud pärast Saksamaa taasühinemist.
Esimese värava lõi Schürrle rahvuskoondises 29. mail 2011 sõprusmängus Uruguay vastu.
Ta kuulus Saksamaa koondisse 2012. aasta Euroopa meistrivõistlustel, kus ta tegi kaasa kahes mängus: 17. juunil viimases alagrupimängus Taani vastu, kus ta tuli mängu vahetusest, ja 22. juunil veerandfinaalimängus Kreeka vastu, kus ta alustas algkoosseisus.
Ta kuulus Saksamaa koondisse 2014. aasta maailmameistrivõistlustel, mil Saksamaa tuli maailmameistriks. 30. juunil toimunud kaheksandikfinaalimängus Alžeeriaga pääses ta mängu teise poolaja alguses ning lõi lisaaja teisel minutil mängu avavärava. 8. juulil toimunud poolfinaalmängus võideti Brasiiliat 7:1. Schürrle lõi teisel poolajal Saksamaa kaks viimast väravat. 13. juulil toimunud finaalmängus tuli ta mängu 31. minutil vahetusest Christoph Krameri asemele. Lisaaja teisel poolel andis ta Götzele väravasöödu, kelle värav tõi Saksamaale 1:0 võidu ja maailmameistritiitli.
Ta kuulus Saksamaa koondisse ka 2016. aasta Euroopa meistrivõistlustel Prantsusmaal.
Xánthi vallaüksus

Xánthi vallaüksus (kreeka ενότητα Ξάνθης) on vallaüksus Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuse Xánthi vallas. 
Elanike arv on 2011. aasta rahvaloenduse järgi 63 083. 
See koosneb järgmistest vallakogukondadest (elanike arvud 2011. aasta rahvaloenduse järgi):
Germanicus

Germanicus Julius Caesar ( tuntud lihtsalt kui Germanicus 24. mai 15 eKr – 10. oktoober 19) oli Rooma keisririigi armee tuntud väejuht. Liignimi Germanicus omistati talle pärast surma, võitude eest Germaanias.
Germanicus Julius Caesar sündis auväärses perekonnas Vana-Rooma keiser (27 eKr – 14 pKr) Augustuse naise Livia, esimesest abielust poja Nero Claudius Drususe ja Augustuse õe Octavia ning Vana-Rooma poliitiku ja väejuhi Marcus Antoniuse tütre peres. Marcus Antonius oli olnud Gaius Julius Caesari oluline poolehoidja. Pärast Caesari mõrvamist purustasid 42. aastal eKr Marcus Antoniuse väed Caesari mõrvarite Cassiuse ja Brutuse leegionid. Antoniusest sai suurriigi kõigi idaalade valitseja. 30 eKr tungis Octavianus Egiptusse, jõudis Aleksandriasse ja vallutas selle.
Germanicus Julius Caesar oli abielus Agrippina Vanemaga, (14 eKr – 33) keiser Augustuse lapselapse, riigimehe Marcus Vipsanius Agrippa tütre, Vana-Rooma keiser (14–37) Tiberiuse naiseõe ja kasutütega.
Germanicus Julius Caesar oli üheks tuntumaks sõjaväeliseks ja poliitiliseks figuuriks pärast Augustuse surma, kelle populaarsus oli sedavõrd suur, et sõjavägi tahtis ta isegi keisriks kuulutada. 4. aastal eKr lapsendas Tiberius Germanicuse, et kindlustada valitsusjärglus ning 7. aastal nimetas ta kvestoriks-. 12. aastal sai Germanicus senaatoriks Rooma Senatisse. 
Aastatel 7–9 teenis ta Tiberiuse vägedes esmalt Doonau piirkonnas ning seejärel Reinil. 1. sajandi algusaastatel sõdis Rooma Reinist itta jäävatel aladel. Oma võimule allutati mitmed germaani hõimud. 7. aastal kuulutati piirkond rahulikuks ning Publius Quinctilius Varus määrati Germaania asehalduriks. Vallutuskampaaniat juhtinud Tiberius lahkus piirkonnast, et tegeleda Illyricumis puhkenud ülestõusuga. Publius Quinctilius Varuse tegi katse tungida kaugemale Germaaniasse ja laiendada ülemvõimu ka ida pool asuvate Weseri ja Elbe jõgede suunas, mis lõppes kaotusega Teutoburgi lahingus Teutoburgi metsas. 9. aasta sügisel varitses Arminius koos oma germaani hõimude liiduga Rooma armeed ja hävitas täielikult XVII, XVIII, XIX leegioni, kolm ratsaväeosa ja kuus abiväelaste kohorti. Kokku langes umbes 20 000 roomlast. 
14. aastal nimetati Julius Caesar Germanicus Rooma armee juhatajaks Germaania piirialadel. Samas on teada, et väejuhina ei olnud ta eriti andekas. Aastal 15 kutsus Segestes Germanicuse Arminiuse vastu Germaaniasse. Julius Caesar Germanicus tungis kattide aladele Weseri jõe ülemjooksul, päästis ta piiramisrõngast ning lubas talle ja tema poolehoidjaile varjupaiga Rooma riigis. 16. aastal ehitas Julius Caesar Germanicus suure laevastiku ja püüdis ebaõnnestunult hõivata Reini deltat. 
18. aastal naasis Julius Caesar Germanicus Rooma ja valiti taas senaatoriks. Tiberius nimetas ta Aadria merest ida pool asuvate alade kõrgeimaks võimukandjaks "maius imperium"'iks.
Pärast mitut konflikti Tiberiusega suri Germanicus 19. aastal Antiookias. Tema lähikondsed olid veendunud, et ta mürgitati keisri käsul.
Xánthi vald

Xánthi vald on vald Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuses.
Elanike arv on 2011. aasta rahvaloenduse järgi 65 133.
Valla keskus on Xánthi.
Vald koosneb kahest vallaüksusest (elanike arvud 2011. aasta rahvaloenduse järgi):
Gustav Normann

Gustav Normann (8. august 1821 Põlula küla, Rägavere vald – 18. jaanuar 1893 Tallinn) oli eesti orelimeister. 
Gustav Normann õppis orelimeistriks tolle aja Euroopa kõige kuulsama meistri Friedrich Ladegasti juures ning pidas 1840. aastast töökoda Tallinnas Uuel tänaval.
Gustav Normanni orelid.
Gustav Normann ehitas oreleid mitmesse kirikusse, tema tuntumad orelid asuvad Tallinna Püha Vaimu kirikus (1847) ja Tallinna Jaani kirikus (1869). 
Gustav Normann on ehitanud 25 (teistel andmetel 36) orelit: 
Säilinud on kümme Gustav Normanni ehitatud orelit, millest suurim asub Tallinna Jaani kirikus.
Isiklikku.
Gustav Normanni isa Jakob Normann oli Põlula mõisavalitseja ning tema vend Simuna haridustegelane ja köster-kooliõpetaja Villem Normann.
Ksanteen

Ksanteen ehk 9"H"-ksanteen ehk dibensopüraan ehk 10-"H"9-antratseen on kollakate laastudena esinev kristalliline heterotsükliline ühend, tritsükliline eeter. Keemiline valem on C13H10O. CAS-number on 92-83-1. 
Ksanteen kristalliseerub kollakate laastudena, mis lahustuvad hästi mittepolaarsetes lahustites, näiteks benseenis, dietüüleetris ja kloroformis, halvasti etanoolis ja ei lahustu üldse vees. 
Ksanteeni sünteesitakse ksantoonist katalüütilise hüdreerimisega või destillatsiooni teel tsingitolmuga. 
Ksanteeni oksüdeerumisel tekib tagasi ksantoon. 
Ksanteeni kasutatakse orgaanilises sünteesis ning fungitsiidina.
Ksanteenil põhinevad ksanteenvärvid, mille seas on fluorestsentsvärvide hulka kuuluvad fluorestseiin, eosiin (eosiin B, eosiin Y) ja rodamiinid.
Ksanteenvärvid

Ksanteenvärvid on orgaanilised värvained, mis sisaldavad ksanteeni heterotsüklilist ringisüsteemi dehüdreeritud olekus. 
Nende ühendite värvus sõltub delokaliseeritud π-elektronide süsteemidest, mida sageli nimetatakse kinoidseteks. 
Ksanteenvärvide hulka arvatakse eosiin, fluorestseiin, püroniin G ja rodamiinid. 
Saamine.
Ksanteenvärvid avastati asendatud fenoolide ning karbonüülühendite, näiteks aldehüüdide või dikarboksüülhappe anhüdriidide vaheliste reaktsioonide uurimisel. Reageerimisel aldehüüdidega tekib mõnikord värvitu vaheaste, mida nimetatakse leukoühendiks. See tuleb järgnevalt värviks oksüdeerida või dehüdreerida. Ksanteenvärvide puhul esineb leukoühendis ksanteeni heterotsükkel puhtal kujul.
Ksantiin

Ksantiin ehk 2,6-dihüdroksüpuriin ehk 2,6(1H,3H)-puriindioon ehk 2,6(1H,3H)-puriindiool on puriinide hulka kuuluv looduslik keemiline ühend, värvitu tahke aine. Molekulivalem on C5H4N4O2. CAS-number on 69-89-6.
Ksantiin on värvitu kristalliline tahke aine, mis lahustub hästi äädikhappe etüülestris, hapetes ja alustes, väga vähe (69 mg·l−1) külmas vees (16 °C) ning mõõdukalt kuumas vees ja etanoolis.
Ksantiin esineb koos teiste puriinidega muu hulgas teepõõsa lehtedes. Samuti esineb ta inimese veres, lihastes, maksas ja kuses.
Ksantiin osaleb nukleotiidiainevahetuses ja on puriinide lagundamise vahesaadus (hüdroksüleerumisel positsioonides 2 ja 6). Tekkiv dilaksiim tautomeriseerub täielikult dilaktaamiks. Ksantiin tekib näiteks väikestes kogustes veinis pärmide autolüüsi tagajärjel. Seda juhtub ka kohviubades, kartulites, teepõõsa lehtedes ja mates. Seal on tal erilise struktuuri tõttu väidetavalt ergutav toime.
Ksantiin on juhtaine ksantiinide rühmas, kuhu kuuluvad teepõõsa lehtedes, kohviubades, kakaos, koolapähklites, mates ja guaraana-pauliinia seemnetes sisalduvad ained kofeiin, teobromiin ja teofülliin.
Ksantiit

Ksantiit on mineraal, vesuvianiidi kollane erim. 
Ksantiidis on 2,80 massiprotsenti mangaanoksiidi (MnO). 
Seda on leitud lubjakivist Amity lähedalt New Yorgi osariigist.
Ditiokarbonaadid

Ditiokarbonaadid ehk ksantaadid ehk ksantogenaadid on õlilaadsete ksantogeenhapete soolad ja estrid, ditiosüsihappe O-estrid. 
Leelisksantogenaate (näiteks naatriumksantogenaati) saadakse väävelsüsinikust, mõnest alkoholist ja leelishüdroksiidist. 
Neid kasutatakse näiteks flotatsioonivahendina. Kaaliumksantogenaatidega floteeritakse mäenduses maake. Naatriumksantogenaadid on olulised viskooskunstsiidi valmistamisel.
Tehnikas on kõige tähtsam ksantogenaat viskoosi tootmisel vahesaadusena moodustuv tselluloosksantogenaat.
Ksantogeenhapped

Ksantogeenhapped on ditiosüsihappe estrid. 
Need on ebastabiilsed terava lõhnaga õlised vedelikud. Nad lagunevad kergesti väävelsüsinikuks ja alkoholiks. 
SH-rühma vesinikuaatomi asendamisel leelis- või raskmetalli-ioonidega saadakse ksantogenaadid.
Happeanhüdriidid

Happeanhüdriidid (ka lihtsalt "anhüdriidid") on hapnikhapete derivaatide hulka kuuluvad keemilised ühendid. Nad tekkivad formaalselt võttes happe dehüdraatimisel. Anorgaanilistest hapnikhapetest moodustuvad oksiidid, nagu näiteks fosforhappest fosforpentoksiid. Orgaanilistest karboksüülhapetest moodustuvad karboksüülhappeanhüdriidid. Segaanhüdriidid tekivad kahe eri happe kondensatsioonireaktsioonil. Segaanhüdriididena saab seepärast käsitada karboksüülhappeanhüdriide.
Tüübid.
Orgaaniliste hapete (karboksüülhapete) puhul on molekulis kaks happerühma seotud hapnikusillaga. Need kaks happerühma võivad kas pärineda ühest molekulist (intramolekulaarne anhüdriidimoodustus) nagu ftaalhappeanhüdriidi puhul või eri molekulidest (intermolekulaarne anhüdriidi moodustus) nagu äädikhappeanhüdriidi puhul. Orgaaniliste hapete puhul saab happeanhüdriid nime sõnaosa "-anhüdriid" abil, mis lisatakse happe nimetusele.
Terry Callaghan

Terry Vincent Callaghan (sündinud 11. märtsil 1945) on Briti ökoloog.
Ta on Sheffieldi Ülikooli arktilise ökoloogia professor. Tema teadustöö keskendub arktilise keskkonna ja arktilise elustiku ökoloogia (kaasates ökosüsteemseid protsesse) omavahelise suhte uurimisele.
Haridustee ja töökäik.
Terry Callaghan lõpetas 1967. aastal Manchesteri Ülikooli bakalaureusekraadiga. Doktorikraadi kaitses ta aastal 1972 Birminghami Ülikoolis.
Ta oli Manchesteri Ülikoolis arktilise bioloogia professor (1993–1995) ning alates 1997. aastast töötab ta Sheffieldi Ülikooli arktilise ökoloogia professorina. Callaghan on töötanud ka Rootsis: Lundi Ülikoolis arktilise ökoloogia professorina ning Norrbotteni läänis asuvas Abisko uurimisjaamas (1996–2002) ja Kirena kliimamõjude uurimiskeskuses (direktor aastal 1997).
IPCC hindamisraportite koostamise töögrupis.
Nobeli rahuauhinna pälvisid 2007. aastal ühiselt IPCC (Valitsustevaheline Kliimamuutuste Paneel)
ja Al Gore jõupingutuste eest, et töötada välja ja levitada ulatuslikumalt teadmisi inimtegevusest kliimamuutuste põhjustamisel ning püstitada meetmed, mis on vajalikud sellega võitlemiseks. 
IPCC-poolsete hindamisraportite koostamisel kuulus kaasautorite hulka ka Terry V. Callaghan.
Regisaare

Regisaare (ka Regissaare) oli küla Rakvere rajoonis Laekvere külanõukogus (tänapäeva Vinni vallas).
1977 liideti Laekvere külanõukogus 34 asulat sh. Regissaare.
Franklini maakond (Mississippi)

Franklini maakond ("Franklin County") on maakond USA-s Mississippi osariigis.
Maakonna halduskeskus on Meadville ja suurim linn Bude.
Maakonna pindala on 1468 km², millest 6 km² moodustab veepindala.
Elanike arv oli 2010. aasta rahvaloenduse järgi 8118. Aastal 2000 oli elanike arv 8448.
Ajalugu.
Franklini maakond moodustati 21. detsembril 1809 Adamsi maakonna osast. Maakond on saanud nime poliitiku, teadlase ja leiutaja Benjamin Franklini järgi.
Franklini maakond (Missouri)

Franklini maakond ("Franklin County") on maakond USA-s Missouri osariigis.
Maakonna halduskeskus on Union.
Maakonna pindala on 2410 km², millest 20 km² moodustab veepindala.
Elanike arv oli 2010. aasta rahvaloenduse järgi 101 492. Aastal 2000 oli elanikke 93 807.
Franklini maakond on elanike arvult Missouri kümnes maakond.
Ajalugu.
Franklini maakond moodustati 11. detsembril 1818 Saint Louise maakonna osast. Maakond on saanud nime poliitiku, teadlase ja leiutaja Benjamin Franklini järgi.
Thomas Burr Osborne

Thomas Burr Osborne (5. august 1859 New Haven, Connecticut – 29. jaanuar 1929 New Haven) oli Ameerika Ühendriikide biokeemik.
Thomas Burr Osborne'i peetakse A-vitamiini kaasavastajaks 1913. aastal.
Panus orgaanilise keemia arengusse.
Tema põhiliseks töökohaks oli "Connecticuti Põllumajanduskultuuride Katsejaam" (inglise keeles "Connecticut Agricultural Experiment Station") kus ta viis läbi toitumisalaseid eksperimente. Ta uuris ka paljude taimede seemneid, esimesena neist kaeraseemet (ingl "oat kernel"). Tal õnnestus eraldada kaeras leiduvad valgud puhtas vormis ehk sünteetiliselt kristalliseerituna.
Sel ajal oli valdavalt levinud Justus Liebigi arvamus, et looduses esineb vaid nelja tüüpi valke: albumiin, kaseiin, fibriin ja želatiin. 
Publikatsioonid.
Ta avaldas üle 250 teaduspublikatsiooni. 
Isiklikku.
Tohmas Burr Osborne oli Ameerika Ühendriikide Kongressi esindaja Thomas Burr Osbornei pojapoeg.
Franklini maakond (Nebraska)

Franklini maakond ("Franklin County") on maakond USA-s Nebraska osariigis.
Maakonna halduskeskus ja suurim linn on Franklin.
Maakonna pindala on 1492 km². Veekogusid ei ole.
Elanike arv oli 2010. aasta rahvaloenduse järgi 3225. Aastal 2000 oli elanike arv 3574.
Ajalugu.
Franklini maakond moodustati 1867. aastal. Maakond on saanud nime poliitiku, teadlase ja leiutaja Benjamin Franklini järgi.
Lõusa mõis

Lõusa mõis (saksa keeles "Laus") oli eramõis Simuna kihelkonnas Virumaal, endise Lõusa küla juures, tänapäeva Moora küla lähedal Vinni vallas Lääne-Viru maakonnas.
Mõisahooned.
Lõusa mõis asus tasandikul lõuna pool Simuna-Paasvere teed (Simuna-Laekvere teed). Mõisakompleksist on säilinud tiik, mõned puud Moora poole suunduval puiesteel. Peahoone vundamendile ehitati hiljem küün, mille all olid osaliselt säilinud keldrid. Viimati kuulus Moora mõisa alla. Nõukogude ajal paiknes Rahkla sovhoosi territooriumil.
Lõusa karjamõis põles maha ja maad läksid Moora mõisale. Nõu talu kohal olid Lõusa mõisa aidad. Aitade otsas kasvasid suured pärnad. Viilepi tuba oli endise Moora mõisa ase, mis oli alt keldreid täis.
Stephen R. Carpenter

Stephen Russell Carpenter (sündinud 5. juulil 1952 Kansas Citys) on USA järveökoloog ja limnoloog.
Ta töötab Wisconsini-Madisoni Ülikoolis zooloogiaprofessorina ja limnoloogiakeskuse direktorina. Oma teadusuuringutes on ta keskendunud mageveekogude ökosüsteemidele ja nende adaptiivsele juhtimisele. Muuhulgas on Carpenter uurinud järvede eutrofeerumisprotsesse. Tema sõnul on eutrofeerumine tõsine ökoloogiline probleem, mis võib mõjutada inimesi nende rekreatsiooni, majanduse kui ka tervise osas.
Haridus- ja töökäik.
Stephen Carpenter lõpetas 1974. aastal Amherst College'i bakalaureusekraadiga bioloogias. Doktoritöö kaitses ta aastal 1979 Wisconsini-Madisoni Ülikoolis. 
Carpenter töötas kümmekond aastat Indiana osariigis asuvas Notre Dame'i ülikoolis (1979–1989, algul assistendi, hiljem kaasprofessorina), misjärel naasis Wisconsini-Madisoni ülikooli, kus ta töötab tänaseni.
Lõusa

Lõusa oli küla Simuna kihelkonnas Virumaal. Praegu asub Lääne-Virumaal Vinni valla Muuga küla territooriumil.
Aegna tulepaak

Aegna tulepaak on tulepaak Aegnast 1 meremiil loodes asuval Vullikrunni karil.
Praeguse tulepaagi kõrgus jalamist on 12,4 m ja tule kõrgus merepinnast 14 m.
Ajalugu.
Päevamärk on Vullikrunnil teada vähemalt 1821. aastast. 1856. aastal püstitati uus puidust päevamärk, mis oli 40 jalga (~12,2 meetrit) kõrge.
Puidust märk asendati 1896. aastal 13-meetri kõrguse terassõrestikmärgiga. See sai 1910. aastal tule ning muutus seega tulepaagiks.
1953. aastal rajati uus 17-meetri kõrgune püramiidjas terassõrestikpaak, mille tuli asus 14 meetri kõrgusel.
1962. aastal rajati uus 20-meetri kõrgune punaste täisnurksete tahvlitega terassõrestikpaak, mille tuli asus 22 meetri kõrgusel. 1980. aastal paigaldati sinna tuumajõuallikas.
1995. aastal rajati uus 20-meetri kõrgune terassõrestikpaak, mille tuli töötas tuule- ja päikeseenergiaga.
2008. aasta suvel paigaldati uus 12-meetri kõrgune terastornpaak, millele paigaldati AS Cybernetica väljatöötatud ja valmistatud valge ja punase sektoriga valgusdiood-sektorlatern.
Sama aasta 23. novembril purunes latern koos torni ülaosaga tormis. 30. detsembril 2008 toimetati lagunenud tulepaak helikopteri abil mandrile ning asendati uuega. See on esimene Eestis valmistatud LED-tehnoloogiaga varustatud meremärk.
Sootiigi

Sootiigi oli Pudivere mõisa küla Simuna kihelkonnas.